CELEX: C2006/048/45
Language: lv
Date: 2006-02-25 00:00:00
Title: lieta T-383/00: Pirmās instances tiesas  2005. gada 14. decembra  spriedums —  Beamglow  pret Parlamentu u.c. (Kopienas ārpuslīgumiskā atbildība — Kopienas banānu importa režīma neatbilstība Pasaules tirdzniecības organizācijas (PTO) noteikumiem — Amerikas Savienoto Valstu pretpasākumi papildu muitas nodevu formā, ko tās ar PTO atļauju piemēro importam no Kopienas — PTO Strīdu noregulēšanas iestādes lēmums — Tiesiskās sekas — Kopienas atbildība, ja tās iestādes nav rīkojušās nelikumīgi — Cēloņsakarība — Neparasti un īpaši zaudējumi)

25.2.2006   
            
            
               LV
            
            
               Eiropas Savienības Oficiālais Vēstnesis
            
            
               C 48/24
            
         Pirmās instances tiesas 2005. gada 14. decembra spriedums — Beamglow pret Parlamentu u.c.
   (lieta T-383/00) (1)
   
   (Kopienas ārpuslīgumiskā atbildība - Kopienas banānu importa režīma neatbilstība Pasaules tirdzniecības organizācijas (PTO) noteikumiem - Amerikas Savienoto Valstu pretpasākumi papildu muitas nodevu formā, ko tās ar PTO atļauju piemēro importam no Kopienas - PTO Strīdu noregulēšanas iestādes lēmums - Tiesiskās sekas - Kopienas atbildība, ja tās iestādes nav rīkojušās nelikumīgi - Cēloņsakarība - Neparasti un īpaši zaudējumi)
   (2006/C 48/45)
   Tiesvedības valoda — angļu
   Lietas dalībnieki
   
      Prasītājs: Beamglow Ltd, Santīva, Kembridžšīra [St Ives, Cambs] (Apvienotā Karaliste), (pārstāvis — D. Velbruks [D. Waelbroeck], avocat)
   
      Atbildētāji: Eiropas Parlaments (pārstāvji — R. Pasoss [R. Passos] un K. Bredlijs [K. Bradley]), Eiropas Savienības Padome (pārstāvji — S. Markvarts [S. Marquardt] un M. Bišops [M. Bishop]) un Eiropas Kopienu Komisija (pārstāvji — P. Keipers [P. Kuijper], K. Brauns [C. Brown] un E. Rigini [E. Righini])
   
      Persona, kas iestājusies lietā, atbalstot atbildētājus: Spānijas Karaliste (pārstāvji — sākotnēji R. Silva de Lapuerta [R. Silva de Lapuerta], pēc tam — E. Brakehaiss Konesa [E. Braquehais Conesa])
   Priekšmets
   Prasība atlīdzināt zaudējumus, kas, iespējams, radušies papildu muitas nodevu dēļ, ko Amerikas Savienotās Valstis atskaitīja no prasītājas saliekamo nerievoto un dekorēto kartona kastu importa ar Pasaules tirdzniecības organizācijas (PTO) Strīdu izšķiršanas iestādes atļauju, tai konstatējot, ka Kopienas banānu importa režīms neatbilst Līguma par PTO izveidošanu pielikumā esošajiem līgumiem un memorandiem.
   Rezolutīvā daļa:
   
               1)
            
            
               prasību noraidīt kā nepieņemamu, ciktāl tā vērsta pret Parlamentu;
            
         
               2)
            
            
               prasību pārējā daļā noraidīt kā nepamatotu;
            
         
               3)
            
            
               prasītāja sedz savus tiesāšanās izdevumus, kā arī atlīdzina tiesāšanās izdevumus, kas radušies Parlamentam, Padomei un Komisijai;
            
         
               4)
            
            
               Spānijas Karaliste sedz savus tiesāšanās izdevumus pati.
            
         
      (1)  OV C 61, 24.02.2001.